Správa zo zahraničnej pracovnej cesty 

1. Účastník ZPC:

Titul, meno a priezvisko:   	Mgr. Janka Halčínová
Pracovisko:                         	OOPVZ ORP SŠFEÚ, MŠVVaŠ SR, Stromová 1, 813 30 Bratislava
Pracovné zaradenie:         	hlavný štátny radca
Funkcia:			manažér programovania
Znalosť jazykov:                	AJ

2. Zahraničná pracovná cesta:

Štát:                                     	Belgicko
Mesto:                                 	Brusel  
Vykonaná v dňoch:             	20.03. – 22.03.2012
Prijímajúca organizácia:    	Európska komisia
Účel cesty:                   	Účasť na zasadnutí technickej pracovnej skupiny pre ESF 
Spôsob financovania:          	Vreckové, stravné, cestovné a ubytovanie hradilo MŠVVaŠ SR. Následne refundovateľné z EK.

3. Rámcový program pobytu:

20.03.2012	12:00		Odchod z Bratislavy
	17:00		Príchod do Bruselu, ubytovanie
	
21.03.2012 	09:00 – 17:00	Účasť na zasadnutí technickej pracovnej skupiny ESF

22.03.2012	09:00 – 13:00	Účasť na zasadnutí technickej pracovnej skupiny ESF

	15:50		Odchod z Bruselu
	19:30		Príchod do Bratislavy

4. Stručný priebeh rokovaní, resp. študijného pobytu:

Zasadnutie ESF Technical Working Group – 21-22. 03. 2012 

V úvode prvého dňa zasadnutia predsedajúci ESF Technical Working Group p. Bender privítal účastníkov a následne dal schváliť zápis z posledného stretnutia a program zasadnutia -  obidva dokumenty boli schválené bez pripomienok. 

Nasledovali body venované tzv. „mutual learning“, kde zástupcovia viacerých členských štátov prezentovali svoje skúsenosti. V bloku venovanom „transnational cooperation“ vystúpila zástupkyňa Nemecka p. Stehle, ktorá predstavila operačný program „ESF OP“, ktorého prioritná os (ďalej len „PO“) č. 2 je venovaná transnacionalite s celkovým rozpočtom 235 MEUR. V rámci OP sa realizujú programy „Integration through Exchange“ („IdA“), „Training without Borders“ či „Transnational Coordination“vrátane dosiahnutých pozitívnych výsledkov a hodnôt, a to najmä v rámci programu „IdA“, kde sú ½ roku po ukončení programu viditeľné zaujímavé dopady ako zvýšenie zamestnania so sociálnym poistením o 10 % u sledovaných osôb, ale takisto aj problematické oblasti, medzi ktoré patrí napr. rozdielne financovanie opatrení na mobilitu či výmenných pobytov u prijímateľov v Nemecku a prijímateľov iných členských krajinách. 
Nasledovalo vystúpenie zástupkýň ČR p. Pěchoučkovej a p. Jirků, ktoré predstavili aktivity medzinárodnej spolupráce ako PO č. 5 operačného programu „Lidské zdroje a zaměstnanost“, pričom globálne vyhodnotili túto prioritnú os ako úspešnú a zaujímavú aj pre budúcnosť, a to aj z hľadiska riešenia „domácich“ problémov. Zaujímavosťou z pravidiel tejto PO je, že pre projekty realizované v rámci PO je povinný minimálne jeden partner z EÚ, pričom ešte pred výberom projektov musí byť v rámci projektového návrhu za tohto partnera predložený tzv. „Letter of intend“ a dohoda o medzinárodnej spolupráci musí byť podpísaná pred pridelením pomoci. Počas projektu nie je možné pridávať partnerov. V rámci PO boli vyhlásené celkom 4 výzvy a bolo zazmluvnených celkom 105 projektov. Zástupkyňa ČR v kontexte plánov pre budúcnosť pozitívne akcentovala nemecký program mobility. 
V rámci českého vystúpenia predstavená aj úspešná aktivita v oblasti medzinárodnej spolupráce „Learning Network on Transnational Cooperation in ESF“ (http://www.transnationality.eu) ako jedného z 13 learning networkov, ktoré vzišli z výziev EÚ na podporu transnacionality na EÚ úrovni.  Network spolu s ČR ako vedúcim partnerom vytvorili Veľká Británia a Gibraltar, Francúzsko, Nemecko, Poľsko, Grécko, Slovinsko, Španielsko a Švédsko. Network bol spustený 1.12.2009 a bude ukončený k 30.11.2012 a jeho cieľom je povzbudzovať a stimulovať vzájomné učenie sa a budovať kapacity v rámci manažérov programov, ktorí sú zodpovední za transnacionalitu. Zástupkyňa ČR predstavila doterajšie realizované aktivity (napr. 2 tzv. „peer learning“ semináre či prípravu príručky pre medzinárodnú spoluprácu) a pripravované aktivity, medzi ktoré patrí aj finalizácia 4 modulov pre manažovanie medzinárodnej spolupráce). 
Blok ukončila prezentácia zástupkyne EK p. Paraskevas pod názvom „Transnational Cooperation under the ESF 2014-2020“, v ktorej predstavil zámery a návrhy EK v tejto oblasti – v čl 10 návrhu nariadenia o ESF, ktorý je venovaný transnacionalite, EK navrhuje tzv. zmiešaný prístup (povinné vs. flexibilné prvky). Medzi povinné prvky patrí zoznam tém medzinárodnej spolupráce, ktorý je navrhnutý EK a prijatý Výborom ESF; skutočnosť, že EK bude jednať na úrovni platformy (cieľom je EU, aby zjednodušenie výmeny informácií, vytváranie kapacit a sietí a takisto šírenie výstupov) a takisto to, že EK vytvorí koordinovaný rámec implementácie, vrátane spoločných kritérií spôsobilosti, typov a 
načasovania činností a spoločných metodologických prístupov k k monitorovaniu a hodnoteniu (cieľom je zjednodušenie nadnárodnej spolupráce). Za flexibilný prvok sa považuje to, že členský štát bude konať rovnako ako v súčasnom programovom období 2007-2013. V aktuálnom návrhu dánskeho predsedníctva je zakotvená dobrovoľná podpora princípu transnacionality pre členský štát (oproti pôvodnej verzii, kde bola stanovená povinnosť). Čo sa týka tematického zamerania – v súčasnosti je 6 tém (bola vytvorená nová priorita zameraná na mládež), v súčasnosti akcentovaná otázka aktívneho starnutia bude môcť byť podporená v rámci tewmatického  cieľa „Labour market integration and adaptability“. Čo sa týka zodpovednosti – EK je zodpovedná za spravovanie transnacionality (navrhuje a schvaľuje spoločný strategický rámec, vyhlasuje výzvy na tematické networky, monitoruje a hodnotí transnacionalitu; členský štát vyhlasuje výzvy na národnej/regionálnej úrovni), zabezpečuje monitorovanie hodnotenie svojich aktivít, reportuje EK ohľadne aktivít a výsledkov medzinárodnej spolupráce a prispieva do tematických networkov. K 28.06.2012 sa očakáva správa pre ad-hoc skupinu. 
K tejto prezentácii odznelo viacero postrehov a otázok – zástupca Poľska otvoril tému dane z pridanej hodnoty – Poľsko nesúhlasí s korekciou paušálnych sadzieb. Delegátka Nemecka považuje sumu 220 tis. EUR na 1 network za podhodnotenú a navrhla jej zvýšenie. Takisto navrhla diskutovať o premiestnení oblasti podpory mobility pod investičnú prioritu „Prístup k zamestnániu pre uchádzačov o zamestnanie a neaktívne osoby, vrátane miestnych iniciatív na pomoc zamestnanosti a podpory mobility pracovných síl“. P. Bender na posledný návrh reagoval s tým, že táto otázka je otvorená a je možné o nej diskutovať, vyčlenenú finančnú čiastku však považuje za dostatočnú. Uviedol, že EK bola prekvapená návrhom dánskeho predsedníctva, ktoré „zmäkčilo“ povinné uplatňovanie transnacionality a hovorí o dobrovoľnosti členských štátov. 
Po prezentáciách nasledovala diskusia, v ktorej akcentovala najmä téma dobrovoľnosti vs. povinnosti medzinárodnej spolupráce v budúcom programovom období 2014-2020 (v nadväznosti na aktuálne návrhy dánskeho predsedníctva, ktoré sa prikláňajú k dobrovoľnosti medzinárodnej spolupráce). Väčšina diskutujúcich (ČR, Poľsko, Španielsko) sa vyslovilo za zakomponovanie povinnej transnacionality, proti vystúpil iba zástupca Talianska, ktorý akcentoval rešpektovanie princípu „zdola nahor“ a v prospech dobrovoľnosti argumentoval nezávislosťou členských štátov a takisto vyššou mierou inovatívnosti v dobrovoľných aktivitách. Za povinnosť aktivít medzinárodnej spolupráce sa vyslovil i zástupca EK. 

Nasledovala prezentácia zástupcu EK p. de Lassus „E-Cohesion Policy in Cohesion Period 2014-2020“, v ktorej prezentoval e-kohéznu politiku ako nástroj na zdynamizovanie implementácie štrukturálnych fondov pre nové programové obdobi prostredníctvom služieb e-governmentu. Návrh nariadení (čl. 112, ods. 3 návrhu všeobecného nariadenia) hovorí o tom, že členský štát má najneskor k 31.12.2014 zabezpečiť to, že všetka výmena informácií medzi prijímateľmi a riadiacimi orgánmi, certifikačnými orgánmi, orgánmi auditu a sprostredkovateľskými orgánmi má prebiehať výlučne prostredníctvom systému pre elektronickú výmenu údajov. Výhodou e-governmentu je dostupnosť dokumentácie 24 hodín denne, vyššia efektivita, automatická kontrola dokumentov a automatické prepočty číselných údajov, zníženie administratívneho zaťaženia, rýchlejší priebeh operácií či vyššiu mieru transparentnosti. Za problematickú sa nepovažuje technická stránka, ale možné problémy na politickej, organizačnej (vrátane audit trailu), právnej a finančnej úrovni, prípadne dokonca na sémantickej úrovni. Zástupca EK predstavil už existujúci IT nástroj, tzv. „e-TrustEX“, ktorý EK poskytuje zadarmo, pričom jeho využívanie EK ponúka ako možnosť, nie ako povinnosť. Využitie e-TrustEX môže uľahčiť situáciu napr. tým členským štátom, ktoré napr. nemajú dostatočnú finančnú obálku na vyvinutie vlastného IT nástroja. P. de Lassus informoval aj o plánovanom stretnutí o TrustEX v máji 2012 a o plánovanom IT seminári na v júni/júli 2012. 
V diskusii sa zástupca Španielska informoval, či je využívanie e-politiky povinné – zástupca EK reagoval, že pre členský štát je povinné zriadenie takéhoto nástroja – avšak prijímateľ môže využiť aj papierovú verziu. Čo sa týka predkladania žiadosti o nenávratný finančný príspevok (ďalej „NFP“) - elektronické zasielanie údajov/informácií v rámci "e-cohesion" pri predkladaní žiadosti o príspevok nie je v tomto momente povinné, keďže v rámci jednotlivých projektov sú veľké špecifikácie - povinnosť zabezpečiť el. predkladanie údajov/informácií je pre členské štáty záväzná až od momentu podpisu zmluvy o NFP. Medzi diskutované otázky patrila aj otázka elektronického podpisu – členský štát nie je povinný využiť najsofistikovanejšiu verziu e-podpisu, za postačujúcu sa považuje najzákladnejšia verzia e-podpisu, pričom konečné rozhodnutie o tejto verzii je na zvážení členského štátu. 

Nasledujúci blok bol venovaný otázkam gender mainstreamingu (ide o uplatňovanie rodového hľadiska) a pozitívnym príkladom – v rámci bloku vystúpili zástupcovia troch členských štátov (Rakúsko, Fínsko „Gender Mainstreaming and Positive Actions - ESF in Finland“ a Švédsko „Swedish Model for Gender Mainstreaming in ESF projects“) a informovali o skúsenostiach zo svojich krajín. Zaujímavá bola prezentácia zástupcov Švédska pp. Lillje a  Wetterberga o projekte ESF Jämt, v ktorom (vzhľadom na to, že uplatňovanie rodového hľadiska je pre projekty ESF povinné) 8 konzultantov bezplatne ponúka pomoc pre žiadateľov o NFP formou individuálnych konzultácií, tréningov, workshopov a národných konferencií a seminárov. 
Po odznení prezentácií prebehla krátka diskusia, v rámci ktorej sa zástupca Poľska prihovoril za zmiešaný prístup v oblasti uplatňovania rodového hľadiska, kde by sa uplatňoval tak horizontálny prístup ako aj pozitívna diskriminácia. 

Ďalším bodom programu bola prezentácia p. Merchana, riaditeľa auditu na DG EMPL, venovaná aktuálnemu stavu vykonaných auditov národnými orgánmi auditu na základe zaslaných výročných správ, ako aj stavu činnosti auditu na DG EMPL v roku 2011 (v roku 2011 národné orgány auditu vykonali audity celkovo na 117 operačných programoch) oproti informáciám, ktoré odzneli na TWG ESF vo februári 2012.
V roku 2011 EK pri vykonaných auditoch uplatňovala takýto referenčný rámec na testovanie vecnej správnosti príslušných transakcií:
-	Kategória 1 – chybovosť kontrolovanej vzorky je nižšia ako 2% - neuplatňuje sa výhrada nakoľko sa vychádza z predpokladu, že aj celková chybovosť sa nachádza pod touto hranicou.
-	Kategória 2 – chybovosť kontrolovanej vzorky je v rozmedzí 2-5%, uplatní sa kumulatívny prístup k stanoveniu miery rizika, v prípade, ak sa zistí, že kumulatívna chybovosť je vyššia ako 2%, uplatní sa výhrada
-	Kategória 3-4 – chybovosť kontrolovanej vzorky je vyššia alebo rovnajúca sa 5% - uplatní sa výhrada

2011 – Miera chybovosti (po analýze EK)
	ESF TWG - 7 February 2012	ESF TWG - 21 March 2012	
ACR 2011 
Miera chybovosti – Počet OP	 	 	
<=2%	72	61,5%	69	59,0%	
2-5%	14	12,0%	19	16,2%	
5-10%	21	17,9%	21	18,0%	
>10%	10	8,5%	8	6,8%	
 	117	100,0%	117	100,0%	
ACR 2011 
Miera chybovosti - 2011 Platby EK	 	
<=2%	6.116.230.372	64,2%	5.922.358.820	62,2%	
2-5%	2.355.326.587	24,7%	2.779.730.348	29,2%	
5-10%	872.685.570	9,2%	644.135.887	6,8%	
>10%	175.721.446	1,8%	173.738.920	1,8%	
 	9.519.963.975	100,0%	9.519.963.975	100,0%	

Priemerná miera chybovosti v roku 2011, čo sa týka platieb, je 2,05 %, priemerná miera chybovosti pri programoch ESF v SR je 4,5%.

Aktuálny stav - EK uplatní výhradu vo vzťahu k 24 (21 + 3 TBC) operačným programom v 10 (8 + 2 TBC) členských štátoch, a to vrátane SR (oproti pôvodne potenciálne avizovaným 37 operačným programom z 13 členských krajín – 13 programov pristúpilo ku korekciám a k plneniu akčných plánov na základe vlastného rozhodnutia a o 3 programoch sa stále nerozhodlo).

Výsledný report z vykonaných auditov je očakávaný k 30.3.2012.
Dôvodmi na uplatnenie výhrady zo strany EK sú predovšetkým identifikované neoprávnené výdavky, nedostatočný audit trail, nedostatočné riadenie overovania oprávnených výdavkov (podľa konštatovaní Európskeho dvora audítorov malo byť v rámci ESF 30% chýb identifikovaných riadiacimi orgánmi).

K tomuto bodu rokovania sa strhla diskusia, v ktorej sa viaceré členské štáty vyjadrovali k auditným zisteniam - zástupcovia Veľkej Británie namietali konzistentnosť správy (aj vzhľadom na to, že zistenia týkajúce sa Veľkej Británie boli do reportu zahrnuté vo veľmi nedávnej dobe). Zástupca Poľska mal veľký záujem o možnosť získania detailov z auditných zistení, detailov sa takisto dožadovali zástupcovia Nemecka. 

V úvode zasadnutia na druhý deň odznela prezentácia zástupcu EK "Progress of the negotiations on the CPR and ESF regulations", v ktorej informoval o aktuálnom dianí ohľadne negociácií nových návrhov nariadení. Predstavil kľúčové dátumy (ako je napríklad jún 2012 ako dátum nástupu predsedníctva Cypru) a legislatívny proces prijímania kompromisných návrhov na základe negociácií medzi tzv. "opinion" CoR-u a EESC a pozícií EK, Rady a Európskeho parlamentu. Čo sa týka negociácií v Rade, informoval o pripravovanom stretnutí COREPER v apríli 2012 ohľadne strategického programovania a ex-ante kondicionalít a takisto o stretnutí GAC v apríli a júni 2012, ktoré sa má zaoberať otázkami ohľadne tzv. delegovaných a vykonávacích aktov. Diskusie k strategickému programovaniu a tematickej koncentrácii sa týkajú najmä návrhov nariadení – čo sa týka všeobecného nariadenia, diskutované sú články 1-16, 23-31 a 87 (napríklad otázka toho, či má byť spoločný strategický rámec formou prílohy alebo delegovaného aktu či architektúra zmluvy o partnerstve. V tejto súvislosti zástupca EK otvoril aj otázku tzv. multifondových operačných programov/prioritných osí, ku ktorým vyjadril skôr rezervovaný postoj vzhľadom na komplikované financovanie, keďže každý fond má rozdielne pravidlá a takisto nepodporuje rozdrobenie ESF medzi viaceré prioritné osi). Pri nariadení o ESF sú diskutované články 4 a 6-10 (pri článku 4 sa diskutuje napr. o výške príspevku 20 % pre sociálnu inklúziu, o počte investičných priorít či úrovniach funkčných kategórií regiónov; pri článkoch 6-10 sa diskutuje o miere povinnosti/dobrovoľnosti.
Princíp tzv. výkonnostného rámca (návrh všeobecného nariadenia, čl. 18-20, príloha č. 1) je vo všeobecnosti akceptovaný, avšak diskutuje sa o case predloženia formálnych správ či mechanizmoch vedúcich k pozastaveniu a korekciám. V otázkach monitorovania a hodnotenia (čl. 41-50 a 100-104 všeobecného nariadenia) sa diskutuje o deadline predkladania reportov, finančných dátach a hodnotách indikátorov či evaluačných plánoch. Čo sa týka kondicionalít, pri čl 17 všeobecného nariadenia sa diskutuje o viacerých otázkach týkajúcich sa ex-ante kondicionalít, ako sú dvojúrovňový proces sebahodnotenia, subsidiarita, proporcionalita či všeobecné ex-ante kondicionality. 
Čo sa týka negociácií v Európskom parlamente, najprv prebehnú diskusie v špecializovaných výboroch (marec – júl 2012) a následne diskusia v pléne, ktorá sa očakáva v septembri 2012. 
Po prezentácii nasledovala diskusia. Zástupca Poľska otvoril otázku georgafickej oprávnenosti operácií napr. v prípade oprávnenosti výskumných pobytov mimo EÚ – zástupca EK reagoval, že takéto activity sú oprávnené v prípade, ak sú naviazané na project (t.j. ak bude benefit z výskumnej návštevy USA v prospech výskumného projektu v Poľsku, takýto výskumný pobyt je oprávnený). Zástupkyňa Nemecka sa vyjadrila k návrhu čl 7 vo vzťahu ku genderovým otázkam – zástupca EK reagoval, že článok je postavený zámerne spôsobom, aby boli gender otázky riešené v rámci 1 priority, zámerom je vysoká vizibilita. Zástupca Fínska požadoval prehľad úprav návrhov nariadení – t.j. v čom sú rozdielne oproti pôvodnému návrhu, aký je ich cieľ – zástupca EK uviedol, že ide o stale otvorený pracovný ddokument. Zástupcu Litvy zaujímala klarifikácia toho, pod akú investičnú prioritu a aký druh akcií spadá výskum – zástupca EK reagoval, že pod oblast vzdelávania. Bola otvorená aj otázka výskumu v oblasti zdravotníctva – spadá však pod nepriamy prínos, nebude na ňu vytvorená samostatná investičná priorita. Zástupca Portugalska sa prihováral za posilnenie pozícií pre activity v oblasti sociálnych inovácií – zástupca EK reagoval, že predpokladá vydanie tzv. “working paper” v tejto oblasti. Zástupca Poľska otvoril aj otázku chorôb z povolania, ktoré by podľa jeho názoru mohli spadať pod tému zamestnanosti.

Blok pokračoval predstavením iniciatívy týkajúcej sa zamestnanosti mládeže zo strany zástupcu EK. Ako reakcia na kritickú situáciu zamestnanosti mládeže (aj vzhľadom na list predseda EK p. Barrosa so žiadosťou o urgentné riešenie tejto otázky) bola predstavená iniciatíva, prostredníctvom ktorej možno využiť EÚ program “Lifelong Learning Programme” (najmä jeho podprogramy Leonardo da Vinci a Erasmus) ako jeden z nástrojov na investovanie voľných zdrojov z ESF/ERDF (prostredníctvom národných agentúr v oblasti ďalšieho vzdelávania, ktoré by sa v tomto prípade mohli stat sprostredkovateľskými orgánmi, čo by samozrejme predpokladalo zmeny v operačných programoch – riešením by mohlo byť aj ustanovenie národných agentúr ako oprávnených prijímateľov). Medzi ciele Lifelong Learning Programme (ďalej “LLP”) totiž patrí podpora mobility jednotlivcov pre učenie sa, štúdium a pracovné umiestnenie. 
Pri realizácii tejto iniciatívy prostredníctvom ESF majú byť rešpektované pravidlá oprávnenosti v rámci ESF (oprávnené activity, cieľové skupiny, merateľné ukazovatele), takisto má byť viditeľné prepojenie na ten-ktorý OP. Národná agentúra má v projektovom zámere predložiť zoznam už schválených grantov v obalsti mobility/umiestnenia na trhu práce. Zástupca EK prízvukoval využívanie paušálnych sadzieb. Výraznú úlohu zohrajú aj monitorovacie výbory, ktoré majú schváliť výberové kritériá používané v programoch LLP tak, aby boli oprávnené pre ESF (dôvodom je zachovanie transparentnosti). EK povzbudila členské štáty, aby túto iniciatívu využili už pri grantových kolách LLP v roku 2012. 
Iniciatíva je v tejto chvíli vo finálnych štádiách prípravy, vydanie finálneho dokumentu sa predpokladá začiatkom mesiaca apríl 2012. Na záver zástupca EK avizoval pripravovanú konferenciu k otázkam zamestnanosti mládeže na Cypre (3.-4. máj 2012).
Pri diskusii zástupca Malty otvoril otázku schvaľovania výberových kritérií monitorovacím výborom, keďže príjemcovia sa nezúčastňujú zasadaní výborov, účastníkmi sú sprostredkovateľské orgány. Zástupca EK reagoval, že ide o “bezpečnostné” opatrenie podporujúce transparentnosť. Zástupca Írska považuje iniciatívu za zložitú a informoval sa, či ESF zdroje nemôžu byť presunuté do LLP zdrojov – zástupca EK tento návrh nepodporuje a nepovažuje to za možné. 

Posledný blok zasadnutia bol venovaný ESF manažmentu. Odznela informácia, že EK momentálne nie je likvidná, takže zástupcovia EK  požiadali  členské štáty o trpezlivosť pri uhrádzaní platieb. Prednostne budú uhrádzané platby pre štáty, ktoré čerpajú finančnú pomoc (GR, Portugalsko) a ostatné členské štáty budú nasledovať striktne podľa systému „kto prvý príde“. prvy melie.  Zástupcovia EK predpokladajú, ze v máji 2012 by mala byť situácia stabilizovaná. Bude zaslaný list na jednotlivé členské štáty s požiadavkou, aby čo najpresnejšie zadefinovali svoje odhady žiadostí o platbu na EK, pričom zástupca EK prízvukoval aby tie odhady boli čo najrealistickejšie, aby EK mohla lepšie plánovať cash-flow na zvyšok roka 2012.
Nasledovala stručná prezentácia k „Policy Based Guarantees Note“ (ďalej „PGB“) – EK zhrnula základné body. Zaujímavou informáciou je, že ak takýto nastroj pod PBG bude chcieť členský štát využiť, musí ho najskôr schváliť EK.
V závere bloku bola otvorená otázka  ex-ante kondicionalít, zástupca EK vyzval členské štáty, aby sa zapojili do spoločného „exercise“, mali by vypracovať návrhy troch investičných priorít v súlade s korigovanou prílohou IV k návrhu nariadenia o ESF, ktoré by mali byť prezentované na budúcom zasadnutí TWG ESF. Záujem prejavili Poľsko a Estónsko, potenciálny záujem má Fínsko.
Na záver zasadnutia pozval zástupca Poľska účastníkov TWG ESF na konferenciu, ktorá sa bude konať 3-4.7.2012 v Gdansku – témou bude príprava operačných programov pre nové programové obdobie 14-20. 

5. Odporúčané závery:

Naďalej sa aktívne zúčastňovať zasadnutí ESF Technical Working Group. 

Z:   SŠFEÚ                                                                                           T: priebežne  
                                 
6.   Prehľad prinesenej dokumentácie a miesto jej uloženia

Dokumentácia prinesená zo ZPC je k dispozícii u účastníčky ZPC Mgr. Janky Halčínovej. Správa zo ZPC je zverejnená na internetovej stránke MŠVVaŠ SR a v rámci odboru riadenia programov, oddelenia pre operačný program Vzdelávanie je správa zverejnená v rámci zdieľaného adresára odboru. Prezentácie sú dostupné na stránke http://circa.europa.eu/Members/irc/empl/comite_fse/library. 

7.   Osobitne vyhodnotený očakávaný prínos ZPC

Možnosť aktívne ovplyvniť rozhodovacie procesy v rámci EÚ, prezentácia stanoviska SR, podrobné informácie o pripravovaných krokoch zo strany EÚ v oblasti ESF. Informácie sú využívané pri implementácii pomoci z ESF v programovom období 2007-2013. Z hľadiska blížiacej sa prípravy ďalšieho programového obdobia 2014-2020 sú veľkým prínosom aj prezentované informácie o budúcnosti ESF. Osobitným prínosom ZPC je možnosť výmeny a získania skúseností ostatných členských krajín v súvislosti s implementáciou pomoci zo štrukturálnych fondov EÚ.

8.    Spôsob zverejnenia výsledkov ZPC, prenos získaných informácií

Výsledky ZPC budú prezentované na najbližšej porade oddelenia pre OPV.

Súhlasím so zverejnením správy na internete.

Správu vypracoval: 

Mgr. Janka Halčínová

Dátum: 05. 04. 2012

So správou súhlasí: 

Mgr. Veronika Paľková, VOOPVZ 

RNDr. Dušan Hudec, RORP

Správu schválil: 

Mgr. Roderik Klinda, GR SŠFEÚ